Jacob Kornerup
Jacob Kornerup var en dansk arkæolog og maler, uddannet på Kunstakademiet i perioden 1847-1852. Kornerup virkede som tegner ved arkæologiske udgravninger, var medarbejder ved Trap: Danmark og deltog i restaureringen af Roskilde Domkirke i 1855-1865.
Bedst kendt er han for sit pionerarbejde med at fremdrage, afbilde og restaurere kalkmalerier i danske kirker. Talrige tegninger, akvareller og raderinger findes på Nationalmuseet.